สวัสดีค่ะ คือเราพึ่งตรวจเจอว่าตัวเองเป็น Beta thalassaemia Hb Eตั้งแต่กำเนิด คุณบอกว่าของเรายังไม่ต้องให้เลือด แต่ว่าเราผมร่วงเยอะมากซึ่งเราไม่เคยผมร่วงแบบนี้มาก่อน เลยสงสัยว่าสาเหตุมาจากธาลัสซีเมียรึเปล่า
สวัสดีค่ะ อาการผมร่วงดังกล่าวมา คงต้องดูก่อนว่าร่วงมากผิดปกติเกิน 100 เส้นต่อวันหรือไม่ ถ้าร่วงมากผิดปกติจริง อาจมีสาเหตุมาจาก ผมร่วงจากภูมิคุ้มกันทำลายเส้นผม โรคทางกายเช่น โรคไทรอยด์มากผิดปกติ โรคแพ้ภูมิตัวเอง (SLE) โดยใน SLE จะมีอาการอื่นๆร่วมด้วยเช่น ปวดข้อ ผื่นแพ้แสงที่หน้า ผมร่วงหลังการเจ็บป่วยหนัก ผลข้างเคียงจากการใช้ยาใดๆ สระผมบ่อยเกินไปหรือหวีผมแรงเกินไป เป็นต้นส่วนโรคธาลัสซีเมียหรือโรคโลหิตจางแต่กำเนิดนั้น ไม่น่าจะทำให้ผมร่วงได้เองโดยตรงค่ะในเบื้องต้น ไม่ควรไปดึงผมบ่อยๆ ทำความสะอาดเส้นผมได้ตามปกติเพียงแค่ไม่ไปขยี้แรงๆ หลีกเลี่ยงการใช้สารเคมีกับผม หยุดยาที่ไม่จำเป็นต้องกินทุกชนิด และหากผมยังร่วงมากเกิน 100 เส้นต่อวันอย่างต่อเนื่อง ควรไปพบแพทย์เพื่อตรวจหาสาเหตุเพิ่มเติม